REACH Uredba o registraciji, evaluaciji, autorizaciji i ograničavanju kemikalija (engl. Registration, Evaluation, Authorisation and Restriction of Chemicals Regulation)

OECD Organizacija za ekonomsku suradnju i razvoj (engl. Organisation for Economic Cooperation and Development)

CLP Uredba o razvrstavanju, označivanju i pakiranju (engl. Classification, Labelling and Packaging Regulation)

Za kemikalije navedene u dijelu 3. Priloga I. (u kojem se odražava Prilog III. Konvenciji), Komisija u bliskoj suradnji s državama članicama i na temelju prava Unije donosi odluku o uvozu u kojoj se navodi može li se i pod kojim uvjetima kemikalija uvesti u Uniju. To se isto tako šalje Tajništvu Konvencije.

Uredba o prethodnom informiranom pristanku primjenjuje se na kemikalije koje ispunjavaju kriterije za postupak prethodnog informiranog pristanka iz Roterdamske konvencije i na industrijske kemikalije (koje upotrebljavaju stručnjaci i potrošači) i pesticide (uključujući biocide) koji su zabranjeni ili strogo ograničeni zakonodavstvom Unije iz zdravstvenih razloga ili razloga u pogledu okoliša. Uredbom se uvode obveze poduzećima koja namjeravaju izvoziti takve kemikalije u treće zemlje neovisno o tome jesu li one stranke Roterdamske konvencije ili nisu. Izvoz podliježe različitim zahtjevima, ovisno o uvrštenju tih kemikalija na popis u Prilogu I. Uredbi: kemikalije navedene u dijelu 1. Priloga I. podliježu dostavljanju obavijesti o izvozu tijelu zemlje uvoznice; kemikalije navedene u dijelovima 2. i 3. Priloga I. podliježu obavijesti o izvozu i izričitom pristanku tijela zemlje uvoznice, osim ako podliježu postupku prethodnog informiranog pristanka na temelju Konvencije i ako se izvoze stranci koja je dala pozitivan odgovor za uvoz, ili u zemlju koja se odrekla prava da bude obaviještena. Te se obveze primjenjuju i na smjese koje sadržavaju tvari navedene u Prilogu I. Uredbi u koncentracijama koje podliježu obvezama označivanja iz Uredbe (EZ) br. 1272/2008 o razvrstavanju, označivanju i pakiranju tvari i smjesa (CLP), te na određene proizvode.

Države članice i Agencija morale su podnijeti izvješća do 31. svibnja 2017., ali u postupku izvješćivanja došlo je do određenih kašnjenja. Izvješće Agencije zaprimljeno je 18. srpnja 2017., a izvješćivanje država članica završeno je 5. listopada 2017., nakon podnošenja konačnog upitnika za izvješćivanje.

Tijekom razdoblja izvješćivanja Agencija je objavila svoje „Smjernice za provedbu Uredbe (EU) br. 649/2012 o izvozu i uvozu opasnih kemikalija” te nekoliko korisničkih priručnika o ePIC-u (za različite skupine korisnika). Pružala je informacije izvoznicima i uvoznicima putem svojih internetskih stranica, tjednih e-novosti ili biltena i organizirala niz radionica o Uredbi o prethodnom informiranom pristanku, uglavnom u vezi s početnim razvojem ePIC-a. Prema Agenciji, povećanje broja obavijesti o izvozu koje su poslali izvoznici iz EU-a i broj poduzeća koji primjenjuje Uredbu o prethodnom informiranom pristanku ukazuje na to da je svijest o Uredbi i usklađenost s njom znatno poboljšana tijekom razdoblja izvješćivanja, djelomično zbog njezinih aktivnosti podizanja svijesti i aktivnosti DNA-a.

Agencija treba izvoznicima i uvoznicima pružiti pomoć te tehničke i znanstvene smjernice i alate (članak 6. stavak 1.). Iako to nije zakonska obveza, većina DNA-a pružala je potporu i provodila aktivnosti podizanja svijesti usmjerene na nacionalne izvoznike i uvoznike tijekom razdoblja izvješćivanja.

4.5.U postupku obavješćivanja o izvozu nije došlo do znatnijih kašnjenja

Tijekom razdoblja izvješćivanja 19 država članica provelo je postupak izričitog pristanka u skladu s člankom 14. Istaknuli su da je glavni izazov bila poteškoća s kojom su se susrele neke zemlje uvoznice u postupanju sa zahtjevima za izričiti pristanak, zbog toga što su DNA-i dali odgovor nakon razdoblja čekanja od 60 dana ili nisu uopće reagirali. Od 3 362 zahtjeva za izričiti pristanak koje su obrađivali DNA-i, 56 % njih dobilo je odgovor. Taj se udio smanjio tijekom razdoblja izvješćivanja (61 % u 2014., 58 % u 2015. i 51 % u 2016.), a broj se povećao. To objašnjava zašto je Agencija morala poslati znatan broj podsjetnika. Prvi podsjetnik poslan je za 65 % zahtjeva, a drugi podsjetnik za 42 % zahtjeva.

Člankom 14. zahtijeva se pristanak zemlje uvoznice prije nego što se može nastaviti izvoz kemikalija navedenih u dijelovima 2. ili 3. Priloga I. Međutim, DNA izvoznika može, od slučaja do slučaja i u savjetovanju s Komisijom, odustati od zahtjeva za izričiti pristanak ako se kemikalija koja ispunjava kriterije za obavješćivanje sukladno postupku prethodnog informiranog pristanka izvozi u zemlju OECD-a (članak 14. stavak 6.) ili kada nije dobiven odgovor zemlje uvoznice nakon 60 dana i pod uvjetom da su ispunjeni određeni uvjeti (članak 14. stavak 7.).

Prema podacima koje su dostavili DNA-i, carina i drugi NEA-i izvršili su kontrolu izvoza kemikalija u 17 država članica, a uvoza kemikalija koje podliježu Uredbi o prethodnom informiranom pristanku u 11 država članica. Broj izvršenih kontrola uvelike se razlikovao između država članica, što može biti posljedica broja izvoza i uvoza kemikalija obuhvaćenih Uredbom o prethodnom informiranom pristanku u zemlju, strategije inspekcije ili vrsta izvršenih kontrola (npr. reaktivne kontrole u odnosu na redovito praćenje). Tri države članice prijavile su povrede utvrđene carinskim kontrolama, s vrlo malim brojem slučajeva povrede. Devet država članica izvijestilo je o slučajevima utvrđenima kontrolama koje su provodili inspektori, a razina povrede u tim državama članicama znatno se razlikovala. U nekim slučajevima to može biti povezano s vrstom izvršenih kontrola (npr. veća je vjerojatnost da će se povreda utvrditi reaktivnim kontrolama). Za trinaest slučajeva povrede izrečene su kazne u četiri države članice.

Kako se to zahtijeva Uredbom (EU) br. 649/2012, Agencija je razvila i nastavlja održavati IT alat (ePIC) kako bi pružala potporu provedbi Uredbe o prethodnom informiranom pristanku. ePIC je pokrenut u rujnu 2014., nedugo nakon stupanja na snagu Uredbe, i zamijenio je prethodnu bazu podataka EDEXIM. Komisija, DNA-i, provedbena tijela, Agencija, izvoznici i uvoznici te carinski službenici imaju pristup ePIC-u.

4.15.Korisnici ePIC-a općenito smatraju da je IT alat prilagođen korisniku i prikladan za podršku njihovu radu

Agencija je u studenome 2016. objavila prvu kompilaciju informacija dostavljenu trećim zemljama koja obuhvaća prve dvije godine provedbe Uredbe o prethodnom informiranom pristanku (2014.–2015.). Agencija nije imala poteškoća s prikupljanjem prenesenih informacija od Komisije i država članica. Jedini izazov bio je definiranje opsega izvješća s Komisijom i državama članicama, budući da je to bilo prvo takve vrste. Komisija je primila i odgovorila na dva zahtjeva za informacije u razdoblju 2014.–2015. i na četiri zahtjeva 2016.

Uredbom (EU) br. 649/2012 u EU-u se provodi Roterdamska konvencija s kojom dijeli zajedničke ciljeve, tj. poticanje zajedničke odgovornosti i suradnje u međunarodnom kretanju opasnih kemikalija te zaštitu zdravlja ljudi i okoliša od moguće štete omogućavanjem razmjene informacija o opasnim kemikalijama i trgovini njima. Uredbom (EU) br. 649/2012 nadilaze se zahtjevi Konvencije kako bi se ponudila veća razina zaštite, posebice zemljama u razvoju i zemljama s gospodarstvom u tranziciji.

Ovim se izvješćem pokazuje da su postupci utvrđeni Uredbom (EU) br. 649/2012 dobro djelovali i pridonijeli postizanju njezinih ciljeva. Dobrom suradnjom među svim dionicima stvorena je osnova za uspješnu provedbu. Postupak obavješćivanja o izvozu dobro je funkcionirao i pružio je zemljama uvoznicama važne informacije o mnogim kemikalijama i njihovu izvozu. Uz gotovo 8 000 obavijesti o izvozu 2016. i daljnjim trendom rasta tog broja jasno je vidljiv razmjer razmjene informacija i potencijal daljnjeg rasta. Povezano radno opterećenje može se riješiti samo s razumnim kadrovskim resursima radi potrebe održavanja kapaciteta za obradu i podršku, uz istovremeno osiguravanje učinkovitosti aplikacije „ePIC”, koju je razvila i koju održava Agencija.

Postupak izričitog pristanka, koji nadilazi Konvenciju kao standardni postupak za izvoz određenih kemikalija, doveo je do velikog broja od 3 362 zahtjeva za izričiti pristanak koji su poslani zemljama uvoznicama u razdoblju izvješćivanja. Na temelju iskustva može se zaključiti da su ti zahtjevi predstavljali izazov za mnoge zemlje uvoznice, uglavnom zbog toga što se postupak rijetko koristio u okviru Konvencije, a mnoge stranke možda nisu svjesne njegova postojanja. To je možda dovelo do velikog broja slučajeva izvoza za koje nije dopušten nastavak postupka zbog neodgovorenih zahtjeva za pristanak. S mogućnošću podnošenja zahtjeva za odustajanje pod određenim uvjetima osiguralo se da se broj slučajeva izvoza blokiranih iz tog razloga svede na najmanju moguću mjeru.

Izvoznici kemikalija koje podliježu Uredbi općenito su bili svjesni svojih obveza i mogli su ih ispuniti. U slučajevima u kojima su se pojavili problemi, DNA-i i Agencija pružili su potrebnu pomoć, i to je možda doprinijelo niskom broju povreda. Glavna kategorija povrede utvrđene inspekcijama bila je neusklađenost kemikalije s obavijesti o izvozu. Utvrđene su i povrede povezane s SDS-om i zahtjevima za označivanje.

Općenito, države članice ispunile su svoje obveze, iako je veliko radno opterećenje na kraju svake godine – uzrokovano velikim brojem obavijesti o izvozu – predstavljalo izazov za neke države članice i ponekad dovelo do problema s rokovima. Doprinos Agencije u provedbi bio je u potpunosti u skladu sa zahtjevima Uredbe, a njezina uspješnost bila je osnova za učinkovito funkcioniranje relevantnih postupaka. Komisija je ispunila svoje obveze u okviru Uredbe. U razdoblju izvješćivanja donesene su dvije delegirane uredbe o izmjeni Priloga I. i dvije provedbene odluke Komisije o donošenju odluka o uvozu Unije. Osim toga, Komisija je koordinirala doprinos Unije međunarodnom radu i predstavljala Uniju u okviru Konvencije.